 Укытучылар урамында да бәйрәм башланды

	Быел Татарстан мәктәпләренә «Безнең яңа укытучы» дигән республика грантына лаек булган 150 остаз киләчәк. Әлеге яңа укытучылар армиясе белән Татарстанның фән һәм мәгариф министры Альберт Гыйльметдинов тә очрашты.	 Мәгълүм булганча, «Безнең яңа укытучы» проекты мәктәпләргә тирән белемле, талантлы яшьләрне тарту уңаеннан тормышка ашырылган иде. Быелгы конкурста 628 кеше катнашты, төрле турлар буенча шуларның бары тик 150се генә грант иясе булу бәхетенә иреште.   Грант шартлары буенча мәктәпкә килгән яшь укытучыга өстәмә рәвештә өч ел дәвамында җиде мең ярым акча түләп тору, шәхси ноутбук һ.б. кызыксындыру чаралары каралган. Ә инде авылларга китүчеләргә торак мәсьәләсен хәл итү ышандырылган. Моннан тыш кабинетларын заманча җиһазландыру да каралган. Яшь педагогка җиң сызганып шәхес тәрбияләргә генә кала. 

Интертат.ру

	№   | 17.08.2011	


